9 студзеня пракуратура па горадзе Менску пастанавіла распачаць крымінальную справу ў дачыненні да супрацоўніка ўпраўлення ўнутраных спраў па ч. 1 арт. 426 Крымінальнага кодэкса па скарзе Дзмітрыя Серады, збітага падчас затрымання супрацоўнікамі міліцыі, а вынесеную раней адмову ва ўзбуджэнні крымінальнай справы — адмяніць. Аднак рашэнне аб узбуджэнні крымінальнай справы было неадкладна адменена Генеральнай пракуратурай, а следчы Следчага камітэта 6 лютага ў чарговы раз вынес пастанову аб адмове ва ўзбуджэнні крымінальнай справы. Пастанова зноў абскарджаная збітым доктарам.